Tesla-ejere mister undskyldning for at overse vejarbejde

Tesla har i de seneste måneder lagt en stor indsats i at opdatere kørevisualiseringerne i deres biler. Senest har selskabets designere tilføjet visualisering af de orange markeringskegler, der ofte markerer eksempelvis vejarbejde – se eksempel på billedet ovenfor.

Visualiseringerne er drevet af Autopilot-pakken med sensorer og bilens computersystemer og sørger for at vise bilens omgivelser på skærmen i bilen. Det er på ingen måde en erstatning for at kigge ud ad vinduerne, men visualiseringerne hjælper med at gøre autopiloten mere sikker.

Tesla har i de senere år opdateret systemet til at vise både lastbiler, SUV’er, motorcykler og fodgængere. Den seneste opdatering tilføjer altså markeringskegler til listen. Ifølge opdateringsnoterne er systemet samtidig blevet optimeret til at foreslå en vejbaneændring, for at undgå keglerne på vejen.

En række Tesla-ejere har allerede testet opdateringen – og det ser ud til, at den fungerer, som den skal:

Ever been excited by traffic cones before? #Tesla pic.twitter.com/UR1mleUz4l
— Tesla Riders Club (@TeslaRiders) November 2, 2019

Det er dog ikke alle orange markeringer, der kan genkendes af systemet. Visse steder bruges der mindre orange trekanter til at markere midlertidige vejbaner – og dem kan systemet altså ikke håndtere.

Please @elonmusk @karpathy @Tesla keep high attention to this case. AP, on 2019.32.12.3, still doesn’t recognize the little cones used in Italy to close an highway lane, so NoA ask to use the adiacent lane…. pushing you in front of the incoming traffic! @TeslaOwnersIT #AP2 pic.twitter.com/TOidJxW8NF
— Rosario Pingaro (@rpingar) October 28, 2019

Tesla-ejere mister undskyldning for at overse vejarbejde